Държавен вестник, бр. 12, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  12
да изпраща персонализираните лични карти 
до дипломатическите и консулските предста­
вителства на Република България в чужбина 
по служебен път или чрез сертифицирана за 
пренос на ценни пратки фирма, осъществяваща 
куриерски услуги, ако заявителят е поискал 
използването на услугата „препращане чрез 
куриерска фирма“ и е заплатил за тази услуга.
(10) Дипломатическите и консулските пред­
ставителства на Република България в чужбина 
уведомяват чрез МВнР органа, издал документа, 
за получаването му от заявителя в срок до 7 
работни дни.
(11) Дипломатическите и консулските пред­
ставителства на Република България в чужбина 
предоставят необходимата информация за изис­
кванията към снимките за българските лични 
документи на физически и юридически лица, 
които са лицензирани да изготвят снимки за 
документи за самоличност съгласно местното 
законодателство.
(12) Заявленията, приети по реда на ал. 4 
и 5, се съхраняват в дипломатическото или 
консулското представителство на Република 
България в чужбина, където са приети, а по 
ал. 6 се съхраняват в ДБДС – МВР.
Г л а в а  т р е т а
УСЛОВИЯ И РЕД ЗА ИЗДАВАНЕ НА ПАС­
ПОРТИ И ЗАМЕСТВАЩИ ГИ ДОКУМЕНТИ
Раздел I
Паспорти
Чл. 22. (1) Паспорт се издава или подменя 
въз основа на заявление по образец съгласно 
приложение № 2, подадено лично от заявителя. 
Заявление за издаване на паспорт може да се 
подаде и от лице, упълномощено от заявителя 
с нотариално заверено изрично пълномощно 
в случаите по чл. 17, ал. 5 ЗБЛД.
(2) Заявление за бързо издаване на паспорт 
може да се подаде и в дипломатическите и 
консулските представителства на Република 
България в чужбина. Срокът за издаването е 
до 60 дни.
(3) Заявление за издаване на паспорт може да 
се подаде и по интернет чрез автоматизираната 
информационна система за електронни услуги 
на МВР с притежавания от лицето валиден 
универсален електронен подпис в случаите по 
чл. 18а ЗБЛД. Органът, който издава паспорта, 
изпраща до заявителя на електронния адрес, 
посочен в заявлението, потвърждение или отказ 
за издаването на паспорт. В потвърждението се 
посочва, че документът ще бъде издаден след 
заплащане на държавна такса по електронен 
път чрез автоматизираната информационна 
система за електронни услуги на МВР.
(4) При подаване на заявлението длъж­
ностното лице заснема с цифрови устройства 
подписа, лицето и пръстовите отпечатъци на 
заявителя при спазване разпоредбите на чл. 17, 
ал. 4 и чл. 36, ал. 3 ЗБЛД.
(5) Паспортите се персонализират в СДВР/
ОДМВР или в ДБДС – МВР.
(6) При подмяна на паспорт към заявлени­
ето се прилагат:
1. при изгубване, кражба, повреждане или 
унищожаване на паспорта – декларация по 
чл. 17, ал. 1 и удостоверителен документ за 
тези обстоятелства, ако има издаден такъв 
документ от компетентните органи;
2. при промяна на ЕГН – удостоверителен 
документ от съответната общинска администра­
ция по постоянен адрес на заявителя;
3. при промяна на имената – официален 
документ, удостоверяващ промяната, както 
и удостоверителен документ от съответната 
общинска администрация по постоянен адрес 
на лицето за извършената промяна в неговия 
личен регистрационен картон в случаите, когато 
промяната не е отразена в Националната база 
данни „Население“;
4. при съществени и трайни изменения на 
образа – официален документ от съответните 
компетентни органи;
5. при промяна на пола – официален доку­
мент от съответните компетентни органи;
6. при изтичане срока на валидност на 
паспорта, при повреждане и в случаите по 
т. 2 – 5 – предходният паспорт.
Чл. 23. (1) Заявлението за издаване на пас­
порт или на заместващ го документ на лица, 
ненавършили 14 години, се подава от техните 
родители или настойници, които подписват 
заявлението.
(2) Заявлението за издаване на паспорт или 
на заместващ го документ на лица, навършили 
14 години, но ненавършили 18 години, се подава 
лично, като техните родители или попечители 
изразяват съгласието си за издаване на паспорт 
или на заместващ го документ, като полагат 
подпис в определеното за това място в заяв­
лението в присъствието на длъжностно лице.
(3) При отсъствие на родител, настойник или 
попечител подписът в заявлението се полага 
от лице, упълномощено от него с нотариално 
заверено изрично пълномощно, или се представя 
някой от следните документи:
1. влязло в сила съдебно решение за изда­
ване паспорт на лице, ненавършило 18 години;
2. влязло в сила съдебно решение за лиша­
ване на единия родител от родителски права;
3. препис-извлечение от акт за смърт на 
един от родителите.
(4) При разногласие между родителите за 
издаване на паспорт или заместващ го доку­
мент на лице, ненавършило 18 години, към 
заявлението се прилага влязло в сила съдебно 
решение за издаване на паспорт.
Чл. 24. (1) Дипломатически или служебен 
паспорт се издава или подменя въз основа на 
лично подадено заявление по образец съгласно 
приложение № 2 до упълномощените от ми­
нистъра на външните работи длъжностни лица.